Kæmpebrand i sydøst for Dronninglund.

Omkring klokken tre i nat udbrød der brand en gård på Bolleskovvej ved Dronninglund. Beredskab har natten i gennem kæmpet med voldsomme flammer, og først hen på morgenen er der kommet styr på branden. Ifølge vagtchefen ved Nordjyllands Politi, Poul Badsberg, fortsætter slukningsarbejdet dog det meste af søndagen. - Klokken 03.13 får vi en melding om en større brand i en lade. Slukningstoget fra Dronninglund kører herned, og kan på ret lang afstand se, at det brænder ret kraftigt, hvorefter vi rekvirerer et ekstra slukningstog fra Brønderslev, ekstra tankvogn fra Hals og Sæby, siger indsatslederen, Klaus Andersen. Udover 1000 halmballer er også flere maskiner brændt ned, og heller ikke bygningerne, flammerne fik fat i, stod til at redde. Det er stadig for tidligt at sige noget om, hvad der har startet branden. - Der er 3000 kvadratmeter lade, hvor 2500 af dem er fyldt halm. Derudover har der stået fem lastbiler, traktorer og majetærskere derinde, siger beredskabsinspektøren.